Kabeldiefstal lei tot kragonderbreking in CenturionArgieffoto Eldoraigne en dele van Wierdapark in Centurion is tans sonder elektrisiteit as gevolg van kabeldiefstal. Selby Moeketsi Bokaba, woordvoerder van Stad Tshwane, het gesê tegnici is op die toneel by die Eldoraigne-substasie. Die kragtoevoer sal na verwagting Vrydagaand om 22:00 herstel wees. “Ons vra om verskoning vir die ongerief en versoek inwoners om die tegniese span die geleentheid te bied om ongehinderd hul werk te doen.” Alle elektriese punte moet steeds as lewendig beskou word.